Source: http://www.hkik.hu/hu/heves-megyei-kereskedelmi-es-iparkamara/valasztott-birosag-6740
Timestamp: 2017-10-22 17:32:01
Document Index: 15276392

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Választott bíróság | HKIK
A választottbíráskodás lényege, hogy a felek által kijelölt választottbíróság az állami bíróságok helyett, a felek szabad rendelkezése alapján a szigorúan vett jogi szempontok mellett a kereskedelmi szempontok figyelembe vételével jár el. Az eljárás lapvető kérdéseiről, mint például a választottbírók jelöléséről, az eljárás székhelyéről, az eljárás nyelvéről, az alkalmazandó anyagi jogról és az eljárási jogról a felek szabadon dönthetnek. Ez a nagy mértékű szabadság az, amely igazán népszerűvé teszi a választottbíráskodást a gazdasági élet résztvevői számára. A választottbíráskodás a szerződési szabadság eszméjének a megnyilvánulása.
Dr. Kecskés László, elök
A választottbírósági eljárás gyorsabb, mint a rendes bíróság eljárása, mert a választottbíróság ítéletével szemben nincs helye fellebbezésnek, csupán néhány súlyos, főként eljárási természetű jogsértés esetén lehet az erre illetékes állami bíróságtól kérni a választottbírósági ítélet érvénytelenítését.
Az eljárás gyorsaságával függ össze a választottbírósági eljárás viszonylagos költségkímélő volta, olcsósága is.
A választottbíróság ítélet hatálya ugyanaz, mint a jogerős bíróság ítélete, tehát végleges és kötelező, sem fellebbezésnek, sem felülvizsgálati eljárás kezdeményezésének nincs helye, a felek annak önként tartoznak eleget tenni. A végrehajtásra a bírósági határozatok végrehajtására vonatkozó jogszabályok az irányadók.
Választottbírósági tagozatok
A választottbíráskodás megismertetése céljából a területi kereskedelmi és iparkamarák megyei és regionális szinten választottbírósági tagozatokat hoztak létre.
Feladatuk felvilágosítás nyújtása a választottbírósági eljárás ismérveiről, feltételeiről, működési rendszereiről, valamint választottbírósági tárgyalások lebonyolítása. A felek a tárgyalás helyeként bármely tagozat székhelyét megjelölhetik, azonban ezekben az esetekben is a Magyar Kereskedelmi és Iparkamara mellett szervezett Választottbíróság budapesti székhelyére kell benyújtani beadványaikat, ahol az ügykezelés történik.
Az Észak-magyarországi Kereskedelmi és Iparkamarák Szövetsége felismerve a regionális szerveződés szükségszerűségét, a regionális együttműködésből és munkamegosztásból fakadó előnyöket a kamarák elnökségi döntés alapján az MKIK mellett szervezett Állandó Választottbíróság ügyrendjének megfelelően létrehozták a Választottbíróság Régiós Tagozatátát.
Tagozatvezető: Dr. Bánhidy Péter
Alapította: Borsod-Abaúj-Zemplén Megyei Kereskedelmi és Iparkamara, Heves Megyei Kereskedelmi és Iparkamara, Nógrád Megyei Kereskedelmi és Iparkamara
Eljárási szabályzat, költségkalkulátor, részletes tájékoztatás itt
elérhető el.
Pintérné Dobó Tünde, gazdaságfejlesztési főmunkatárs
Telefon: (36) 416-660/105 mellék, Mobil: (30) 967-4336
Tagozati választottbírói névjegyzék 2014. június 01-től
mezőgazdasági szakjogász, építész, ingatlanforgalmi szakértő, a Heves Megyei VÍZMŰ Zrt. vezérigazgatója (Eger)
okl. közgazdász (Eger)
a Heves megyei Ügyvédi Kamara titkára, ügyvéd (Eger)
egyetemi adjunktus, ügyvéd (Miskolc)
egyetemi docens, ügyvéd, adótanácsadó, külkereskedelmi szakjogász, PhD. (Miskolc)
egyetemi tanár (Miskolc)
gazdasági versenybíró (GVH), egyetemi tanár (Miskolc)
egyetemi tanár, rektor (Miskolc)
ügyvéd (Salgótarján)